text: Sønderjyske sælger tre spillere til FC Midtjylland
  29 januar 2017 kl. 15.35
  De tre spillere skifter til FC Midtjylland med øjeblikkelig virkning.
  Tre spillere fra sønderjyske har for sidste gang trukket den lyseblå trøje over hovedet, de er nemlig blevet solgt til FC Midtjylland med øjeblikkelig virkning. Det oplyser Sønderjyske på deres hjemmeside.
  Første og fremmest er det kantspilleren Simon Kroon, der er blevet solgt til midtjyderne. I den samme handel indgår Janus Drachman og Marc Dal Hende. Egentlig var både Janus og Marc allerede solgt til FC Midtjylland, men de skulle først skifte klub til sommer, men med den nye handel har de to klubber aftalt, at alle tre spillere skifter med øjeblikkelig virkning.
  - Alle tre spillere har gjort det rigtig godt for os. Drachmann og Dal Hende var uanset væk fra sommer, og så var vurderingen på salg nu kontra at beholde dem i foråret, og når alle parametre blev taget med i betragtning, gav det mening at sælge dem nu, siger Hans Jørgen Haysen, Sønderjyskes sportschef.
  